Han Gaozu

Keiser Han Gaozu (kinesisk 漢高祖; pinyin: Hàn Gāozǔ; 256 eller 247 f.Kr.-1. juni 195 f.Kr.), også kjent ved sitt personlige navn Liu Bang (劉邦, Liú Bāng, hoffnavn (Liu) Ji), var det kinesiske Han-dynastiets første keiser, etter Qin-dynastiets sammenbrudd, og regjerte fra 202 til 195 f.Kr. Sammen med Ming-dynastiets grunnlegger Zhu Yuanzhang var han en av få kinesiske dynastigrunnleggere som opprinnelig kom fra bondeklassen.

Liv og virke

Veien til makten 
Liu Bang kom fra Pei i nordre del av dagens Jiangsu. Som ung var han en lokal tjenestemann, men forlot posten av egen vilje etter ett mislykkende med en fangetransport der fangene rømte. I år 209 f.Kr., etter at den første keiser av Qindynastiet var død, var det flere opprørsgrupper som gikk til kamp, oj Liu Bang tok seg tittelen Hertug av Peixian 沛公 og ble leder for en av opprørsgruppene sammen med Xiang Liang 項梁 og hans brorsønn Xiang Yu 項羽 som senere skulle bli Liu Bangs store rival om makten.

I 207 f.Kr. hadde Liu Bangs styrker inntatt Qindynastiets hovedstad og Kongen av Qin 秦王 kapitulerte. Xiang Yu slo deretter ut det som gjenstod av Qindynastiet styrker. Liu Bang ble konge over fjellområdet i vest omkring floden Han 汉, og dette definerer starten på Handynastiet. Xiang Yu kalte seg Hegemonial Konge av vestre Chu 西楚霸王 og var Liu Bangs fremste rival om makten over hele riket. Liu Bang slo seg sammen med andre lokale krigsherrer for å beseire Xiang Yu, og i 202 f.Kr. ved slaget ved Gaixia var Xiang Xus styrker omringet i nordre del av dagens Anhui. Xiang Xu klarte å unnslippe, men begikk deretter selvmord. I år 202 f.Kr. ble Liu Bang tronen som keiseren med støtte fra sine undersåtter selv om han uttrykte motvilje mot å ta tronen. Liu Bang kalte sitt dynasti "Han", og var historisk kjent som "keiser Gaozu" (eller "keiser Gao"). Han etablerte hovedstaden i Luoyang (senere flyttet til Chang'an) og innsatte sin offisielle ektefelle Lü Zhi som keiserinnen og deres sønn Liu Ying som kronprins.

Tiden som keiser 
Ikke uventet felte den nye keiseren en hard dom over Qindynastiet. Liu Bang lettet opp meget av det harde trykket på befolkningen som hadde rådet under Qindynastiet og i krigsårene. Keiser Gaozu oppløste hærene sine og lot soldatene reise hjem. Han ga en ordre om at folket som ble igjen i Guanzhong ble fritatt for skatt og korvée i 12 år, mens de som returnerte til sine respektive hjemlige territorier ble fritatt i seks år og at sentralregjeringen ville sørge for dem i ett år. Han ga også frihet til de som hadde solgt seg selv til slaveri for å unngå sult under krigene. I 195 f.Kr. utstedte keiseren to dekreter: den første offisielle senking av skatter og korvée; den andre fastsatte skatten som vasallkongene skal betale til keiserhoffet i den 10. måneden hvert år. Jordskatten på jordbruksproduksjonen ble redusert til en sats på 1/15 av avlingen. Han privatiserte også mynten

Liu Bang døde i 195 f.Kr. etter å ha blitt skadet i kamp mot Ying Bu 英布, og ble etterfulgt av sin sønn Liu Ying 劉盈 som regjerte under tittelen Keiser Hui 漢惠帝. Liu Bangs gravpyramide, Changling 長陵, står nord for Xi'an.

Som keiser er Liu Bang kjent under tittelen keiser Gaozu 汉高祖.

Referanser

Litteratur 
 Josef Guter: Lexikon zur Geschichte Chinas. Sieben Jahrtausende im Überblick. Marix-Verlag, Wiesbaden 2004, ISBN 3-937715-40-1.

Eksterne lenker
 Emperor Gaozu at Chinaculture.org

Kinesiske Han-keisere
Personer fra Xuzhou
Fødsler i 256 f.Kr.
Dødsfall i 195 f.Kr.
Herskere på 200-tallet f.Kr.
Herskere på 100-tallet f.Kr.